عرفات مدينة بلاكپول البريطانية واقعة غريبة وكاتضحك فنفس الوقت أبطالها 4 ديال الفرارج اللي شدوهم البوليس بعدما تشكاو منهم الجيران حيت صوتهم مجهد وكيبرزط وبللي الكوپل اللي مربي هاد الفرارج، “Lorraine Burgeen” واللي عندها 58 عام وراجلها “Alexander” مول 69 عام، مامسوقينش يلقاو حل لهاد المشكل معاهم. الفرارج دازو فالمحكمة وحكم القاضي على مواليهم بـ122 دولار غرامة، مع الالتزام باش يصوبو ليهم بلاصة بعيدة على الجيران. الجيران بقاو 3 سنين وهوما كيعانيو من الصداع ديالهم وتشكاو من الكوپل اللي مربي الفرارج، لكن ماتسوقوش ليهم داكشي علاش كان الحل الأخير هو يرفعو دعوى فالمحكمة. 
كيبرزطو الجيران.. البوليس شدو 4 دالفرارج ومواليهم خلصو خطية وسيناو التزام